pythainlp/thai_wikipedia_clean_20230101 huggingface dataset:
อนิเมะออกอากาศในประเทศญี่ปุ่นระหว่างวันที่ 6 เมษายน พ.ศ. 2561 ถึง 29 มิถุนายน พ.ศ. 2561 อนิเมะฤดูกาลที่สอง ชื่อเรื่องว่า เมกาโล่บ็อกซ์ เจ้าสังเวียนพันธุ์แกร่ง 2: นอแมด ออกอากาศตั้งแต่วันที่ 4 เมษายนถึง 27 มิถุนายน พ.ศ. 2564 โดยเนื้อเรื่องเป็นเหตุการณ์ในเจ็ดปีให้หลังจากเหตุการณ์ในฤดูกาลแรก
ล่าสไลม์มา 300 ปีรู้ตัวอีกทีก็เลเวล MAX ซะแล้ว
ล่าสไลม์มา 300 ปีรู้ตัวอีกทีก็เลเวล MAX ซะแล้ว  เป็นซีรีส์ไลต์โนเวลญี่ปุ่น เขียนโดยคิเซ็ตสึ โมริตะ วาดภาพประกอบโดยเบนิโอะ เผยแพร่ออนไลน์ตั้งแต่ปี พ.ศ. 2559 ทางเว็บไซต์นิยายออนไลน์เขียนโดยผู้ใช้โชเซ็ตสึกะ นิ นาโร ในปีถัดมาสำนักพิมพ์ SB Creative ได้รับลิขสิทธิ์ตีพิมพ์ ตีพิมพ์ไลต์โนเวลเล่มแรกเมื่อปี พ.ศ. 2560 ได้รับการดัดแปลงเป็นมังงะ วาดโดยยูซูเกะ ชิบะในปีเดียวกันกับที่เปิดตัวไลต์โนเวล โดยเผยแพร่ทางเว็บไซต์ Gangan Online ของสำนักพิมพ์สแควร์เอนิกซ์ ได้รับการดัดแปลงเป็นซีรีส์อนิเมะโทรทัศน์โดยสตูดิโอ Revoroot ออกอากาศตั้งแต่เดือนเมษายนถึงมิถุนายน พ.ศ. 2564 ฤดูกาลที่ 2 ได้ประกาศสร้างแล้ว
หลังจากใช้ชีวิตในฐานะพนักงานบริษัท อาซึสะก็เสียชีวิตลงเพราะทำงานหนักเกินไปขณะอายุยังน้อย เธอได้กลับชาติมาเกิดเป็นแม่มดที่ไม่แก่ไม่ตายในโลกใหม่ ตั้งแต่นั้นเธอก็ตั้งใจใช้ชีวิตแบบไร้ความเครียดและมีความสุขให้มากที่สุด เธอเลี้ยงชีพด้วยงานง่าย ๆ อย่างการการล่าสไลม์มาแลกเงิน เธอใช้ชีวิตโดยล่าเพียงสไลม์มา 300 ปี ก็กลายเป็นแม่มดที่สุดแกร่งไปโดยไม่รู้ตัว
เดิมซีรีส์ซีรีส์นิยายเผยแพร่โดยคิเซ็ทสึ โมริตะทางเว็บไซต์นิยายออนไลน์เขียนโดยผู้ใช้ โชเซ็ตสึ นิ นาโร ในปี พ.ศ. 2559 สำนักพิมพ์ SB Creative ได้รับลิขสิทธิ์ตีพิมพ์และจำหน่ายเป็นไลต์โนเวลในเครือ GA Novel imprint ในเดือนมกราคม พ.ศ. 2560 ปัจจุบันจำหน่ายถึงเล่มที่ 15 เมื่อเดือนมกราคม พ.ศ. 2564
ในเดือนมิถุนายน พ.ศ. 2560 สำนักพิมพ์สแควร์เอนิกซ์เริ่มเผยแพร่มังงะดัดแปลงของซีรีส์ที่วาดภาพโดยยูซูเกะ ชิบะในเว็บไซต์และแอปพลิเคชัน "Gangan Online" ได้รับการรวบเรวมเป็นหนังสือการ์ตูนรวมเล่ม ("ทังโกบง")ถึงเล่มที่ 7 เมื่อเดือนกันยายน พ.ศ. 2563
ได้มีการประกาศการดัดแปลงเป็นซีรีส์อนิเมะโทรทัศน์ในระหว่างการการส่งผ่านสัญญาณต่อเนื่องสดของงาน "GA Fes 2019" เมื่อวันที่ 19 ตุลาคม พ.ศ. 2562 ซีรีส์สร้างโดยสตูดิโอ Revoroot กำกับโดยโนบูกาเงะ คิมูระ เขียนบทโดยทัตสึยะ ทากาฮาชิ ออกแบบตัวละครโดยเคซูเกะ โกโตะ และรับผิดชอบดนตรีประกอบโดยเค็นจิ อิไน ซีรีส์อนิเมะมีกำหนดออกอากาศในวันที่ 10 เมษายน พ.ศ. 2564 ทางช่อง AT-X, Tokyo MX, และ BS11 อาโออิ ยูกิร้องเพลงเปิดของซีรีส์อนิเมะ ส่วนอาซูมิ วากิร้องเพลงปิดของซีรีส์อนิเมะ ในภูมิภาคเอเชียตะวันออกเฉียงใต้และเอเชียใต้ มิวส์ คอมมิวนิเคชันถือครองลิขสิทธิ์เผยแพร่และเผยแพร่ทางอ้ายฉีอี้, ปีลีปีลี, CATCHPLAY+ และแพลตฟอร์มอื่น ๆ
ในเดือนมกราคม พ.ศ. 2565 มีการประกาศว่าจะมีการสร้างฤดูกาลที่สอง
ซีรีส์โลต์โนเวล"ล่าสไลม์มา 300 ปีรู้ตัวอีกทีก็เลเวล MAX ซะแล้ว"ปรากฏเป็นไลต์โนเวลอันดับที่ 9 ใน"โคโนะ ไลต์โนเวล งะ ซูโกอิ!" หนังสือไกด์บุ๊กไลต์โนเวลประจำปีของสำนักพิมพ์ทาการาจิมาชะ ในสาขา"ทังโกบง"ประจำปี พ.ศ. 2562
ซู ซ่าง
วัดทางหลวง (จังหวัดนนทบุรี)
วัดทางหลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางเขน ในตำบลบางเขน อำเภอเมืองนนทบุรี จังหวัดนนทบุรี มีที่ดินตั้งวัดเนื้อที่ 5 ไร่ 2 งาน
วัดทางหลวงตั้งขึ้นในสมัยอยุธยา เดิมชื่อ วัดใหม่ ต่อมากลายเป็นวัดร้างจนกระทั่งชาวบ้านได้ช่วยกันบูรณปฏิสังขรณ์ขึ้นใหม่เมื่อ พ.ศ. 2471 โดยมีพระภิกษุพิมพ์ซึ่งมาจากภาคอีสานเป็นผู้ปกครองดูแลวัด ต่อมาพระมหาจันดี ศิริพลัง จากวัดสระเกศราชวรมหาวิหาร ได้รับการแต่งตั้งเป็นเจ้าอาวาสเมื่อ พ.ศ. 2475 และได้ดำเนินการเปลี่ยนชื่อวัดเป็น "วัดทางหลวง" เมื่อ พ.ศ. 2478 โดยนำชื่อมาจากทางหลวงแผ่นดินสายกรุงเทพฯ–นนทบุรีที่ติดกับวัดและเป็นทางหลวงสายแรกของจังหวัดนนทบุรี วัดทางหลวงได้รับพระราชทานวิสุงคามสีมาครั้งแรกเมื่อวันที่ 14 สิงหาคม พ.ศ. 2485 ต่อมาเมื่ออุโบสถทรุดโทรมลง พระครูสังฆรักษ์ไผ่ เจ้าอาวาส ได้ร่วมกับพระสงฆ์และชาวบ้านสร้างอุโบสถขึ้นใหม่เมื่อ พ.ศ. 2527 และได้รับพระราชทานวิสุงคามสีมาเมื่อวันที่ 27 พฤษภาคม พ.ศ. 2531 เขตวิสุงคามสีมากว้าง 20 เมตร ยาว 40 เมตร
อาคารเสนาสนะได้แก่ อุโบสถ เป็นอาคารคอนกรีตเสริมเหล็ก กว้าง 15 เมตร ยาว 28 เมตร สร้างเมื่อ พ.ศ. 2527 ภายในพระประธานประจำอุโบสถปางมารวิชัย ขนาดหน้าตักกว้าง 29 นิ้ว สูง 45 นิ้ว สร้างเมื่อ พ.ศ. 2527 ศาลาการเปรียญ เป็นอาคารคอนกรีตเสริมเหล็กทรงไทย 2 ชั้น กว้าง 22 เมตร ยาว 40 เมตร สร้างเมื่อ พ.ศ. 2522 ภายในเป็นที่ประดิษฐานพระประธานประจำศาลาการเปรียญปางมารวิชัย ขนาดหน้าตักกว้าง 24 นิ้ว สูง 36 นิ้ว สร้างเมื่อ พ.ศ. 2522 หอสวดมนต์ เป็นอาคารไม้ กว้าง 12 เมตร ยาว 22 เมตร สร้างเมื่อ พ.ศ. 2512 กุฏิสงฆ์ จำนวน 1 หลัง เป็นอาคารครึ่งตึกครึ่งไม้ล้อมรอบหอสวดมนต์ วิหาร เป็นอาคารคอนกรีตเสริมเหล็ก กว้าง 18 เมตร ยาว 22 เมตร สร้างเมื่อ พ.ศ. 2532 ศาลาบำเพ็ญกุศล จำนวน 3 หลัง เป็นอาคารคอนกรีตเสริมเหล็ก ฌาปนสถาน 1 หลัง และหอระฆัง 1 หลัง
วิว
วิว  เป็นเว็บไซต์และแอปพลิเคชันที่ให้บริการโอทีที แบบวีดิทัศน์ตามคำขอสื่อส่งผ่านสัญญาณต่อเนื่องทางอินเทอร์เน็ตแบบฟรีและสมัครสมาชิกบริการของฮ่องกง ให้บริการโดยบริษัท วิว อินเตอร์เนชั่นแนล จำกัด ซึ่งเป็นบริษัทในกลุ่ม PCCW Viu วิวนําเสนอเนื้อหาในประเภทต่าง ๆ จากผู้ให้บริการเนื้อหาชั้นนําของเอเชียพร้อมคําบรรยายภาษาท้องถิ่น รวมถึงซีรีส์การผลิตดั้งเดิม
วิวสามารถเข้าถึงได้ ผ่านแอปพลิเคชันในแอปสโตร์ และ กูเกิล เพลย์ หรือผ่านเว็บไซต์ www.viu.com สมาชิกฟรีหรือพรีเมียมที่ลงทะเบียนสามารถดาวน์โหลดวิดีโอและดูแบบออฟไลน์บนอุปกรณ์มือถือเช่นสมาร์ทโฟนและแท็บเล็ต รวมถึงบันทึกความคืบหน้าการดูโปรแกรมบุ๊กมาร์ก และรับการแจ้งเตือนในตอนใหม่
ในปัจจุบันวิวมีให้บริการใน 17 ประเทศทั่วเอเชีย แอฟริกา และตะวันออกกลาง ได้แก่ ฮ่องกง, ไทย, อินเดีย, สิงคโปร์, มาเลเซีย, ฟิลิปปินส์, สหรัฐอาหรับเอมิเรตส์, บาห์เรน, อียิปต์, อินโดนีเซีย, จอร์แดน, คูเวต, โอมาน, กาตาร์, ซาอุดีอาระเบีย, เมียนมา และแอฟริกาใต้ ตั้งแต่เดือนมิถุนายน พ.ศ. 2563 มีผู้ใช้งานมากกว่า 36 ล้านคนต่อเดือน
วัดป่ามณีกาญจน์
วัดป่ามณีกาญจน์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในหมู่ที่ 3 บ้านศาลากลาง ตำบลศาลากลาง อำเภอบางกรวย จังหวัดนนทบุรี
ในเดือนธันวาคม พ.ศ. 2545 เมื่อคราวเตรียมงานฉลองเจดีย์พิพิธภัณฑ์หลวงปู่เสาร์ กนฺตสีโล ณ วัดดอนธาตุ จังหวัดอุบลราชธานี พระอาจารย์สาคร ธมฺมาวุโธ ได้รับมอบหมายให้ติดต่อประสานงานกับหน่วยงานและพระเถรานุเถระต่าง ๆ ในการนี้พระอาจารย์สาครต้องเดินทางระหว่างจังหวัดกาญจนบุรีกับจังหวัดอุบลราชธานีบ่อยครั้ง อีกทั้งยังต้องประสานงานกับหน่วยงานในกรุงเทพมหานครอีกด้วย ท่านเห็นว่าสถานที่พักสังกัดธรรมยุติกนิกายยังไม่เพียงพอกับจำนวนภิกษุสามเณรที่มีความจำเป็นต้องพักแรม รับการรักษาพยาบาล หรือปฏิบัติกิจนิมนต์ ท่านจึงปรารภเรื่องนี้กับหมู่ศิษย์ เมื่อลูกศิษย์คนหนึ่งทราบความประสงค์ก็ได้ปรึกษากับกลุ่มญาติซึ่งมีที่ดินจำนวน 9 ไร่เศษอยู่ที่ตำบลศาลากลาง และมีความเห็นพ้องกันว่าให้ถวายที่ดินนี้เพื่อสร้างวัด โดยได้เริ่มก่อสร้างเมื่อวันที่ 27 พฤศจิกายน พ.ศ. 2546 ต่อมาเมื่อ พ.ศ. 2548 ประมิตร วังพัฒนมงคล และคณะศิษย์ มีจิตศรัทธาซื้อที่ดินถวายเพิ่มอีกจำนวน 10 ไร่ 2 งาน 25 ตารางวา และภายหลังยังมีผู้มีจิตศรัทธาจำนวนมากร่วมกันซื้อที่ดินถวายวัดเพิ่มเติม
สำนักงานพระพุทธศาสนาแห่งชาติประกาศตั้งเป็นวัดนี้ในชื่อว่า "วัดป่ามณีกาญจน์" เมื่อวันที่ 20 เมษายน พ.ศ. 2550 ได้รับพระราชทานวิสุงคามสีมาเมื่อวันที่ 9 สิงหาคม พ.ศ. 2553 วัดป่ามณีกาญจน์เป็นวัดปฏิบัติสายหลวงปู่เสาร์ กนฺตสีโล, หลวงปู่มั่น ภูริทตฺโต และหลวงปู่ฝั้น อาจาโร มีการจัดปฏิบัติธรรม เจริญจิตภาวนา และจัดโครงการเกี่ยวเนื่องมากมาย มีโครงการอุปสมบทและบรรพชา บวชเป็นผ้าขาว บวชชีพราหมณ์ และบวชเนกขัมมะเป็นอาทิ
พื้นที่ตั้งวัดเป็นที่ราบลุ่ม ภายในบริเวณวัดปลูกต้นไม้ทั้งไม้ดอกและไม้ยืนต้น มีความร่มรื่น เจ้าอาวาสรูปปัจจุบันคือพระอาจารย์อำนวย จิตฺตสํวโร ซึ่งได้รับพระราชทานสมณศักดิ์เป็นพระครูภาวนาวราทรเมื่อวันที่ 7 มกราคม พ.ศ. 2559
ทรงกลด ทิพย์รัตน์
พลตรี ทรงกลด ทิพย์รัตน์ เป็นอดีตประธานอนุกรรมาธิการศึกษาการขุดคลองไทย อดีตสมาชิกสภาผู้แทนราษฎรแบบบัญชีรายชื่อ และอดีตหัวหน้าพรรคพลังชาติไทย อดีตคณะทำงานปฏิรูปประเทศและร้องทุกข์ คสช. เขาเป็นผู้เสนอนโยบายในการขุดคลองไทยเพื่อความแข็งแกร่งทางเศรษฐกิจ โดยได้รับการสนับสนุนส่วนใหญ่จากสมาคมและประชาชนในพื้นที่ภาคใต้ อย่างไรก็ตาม เขาถูกคัดค้านแนวคิดในการเปิดบ่อนเสรี ซึ่งเขาเองก็พร้อมที่จะปฏิบัติตาม
ทรงกลด ทิพย์รัตน์ เกิดเมื่อวันที่ 24 มกราคม พ.ศ. 2498 สำเร็จการศึกษาระดับปริญญาตรีจากคณะนิติศาสตร์ มหาวิทยาลัยรามคำแหง และระดับปริญญาโทจากคณะรัฐศาสตร์ มหาวิทยาลัยรามคำแหง เขาเคยรับราชการเป็นนายทหารพระธรรมนูญ กองพลทหารราบที่ 9 และหัวหน้าเตรียมการโรงเรียนนายทหารพระธรรมนูญ รวมถึงเคยทำงานในคณะทำงานด้านการปฏิรูปประเทศเป็นระยะเวลา 4 ปี ส่วนบทบาทด้านการเมือง เขาได้รับเลือกให้เป็นหัวหน้าพรรคพลังชาติไทย และมีแนวคิดในการสร้างรายได้แก่ประเทศ ควบคู่กับ 5 นโยบาย ได้แก่ การขุดคลองไทย, สถานบันเทิงครบวงจร, เกษตรอินทรีย์ในประเทศ, ปรับปรุงการท่องเที่ยว รวมถึงศูนย์กลางการเงินของโลก
พ.ศ. 2563 ทรงกลด และมงคลกิตติ์ สุขสินธารานนท์ สมาชิกสภาผู้แทนราษฎรบัญชีรายชื่อพรรคไทยศรีวิไลย์ ได้เดินทางลงพื้นที่ 5 จังหวัดภาคใต้ เพื่อรับฟังความเห็นจากประชาชนในการขุดคลองไทย โดยผู้คนในพื้นที่ส่วนใหญ่เห็นด้วยในการขุดคลอง และเปิดโอกาสให้บางคนที่ยังมีข้อสงสัยได้สอบถาม
ทรงกลด ยื่นหนังสือลาออกจากสมาชิกสภาผู้แทนราษฎร เมื่อวันที่ 25 ตุลาคม พ.ศ. 2564 และเขาถึงแก่อนิจกรรมในวันเดียวกัน ด้วยโรคมะเร็ง
ทรงกลด ทิพย์รัตน์ มีแนวคิดส่วนตนในการให้เกียรติหัวหน้าพรรคการเมืองทุกพรรค และเขามีภรรยาคือบุญญาพร นาตะธนภัทร
เบบี้ จาง
วัดธรรมประสิทธิ์ (จังหวัดสมุทรสงคราม)
วัดธรรมประสิทธิ์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลคลองโคน อำเภอเมืองสมุทรสงคราม จังหวัดสมุทรสงคราม มีเนื้อที่รวมประมาณ 32 ไร่ 2 งาน 90 ตารางวา
วัดธรรมประสิทธิ์ เดิมมีชื่อ วัดคลองช่อง เดิมเป็นสำนักสงฆ์ หลวงตาเปลี่ยน ลำภาได้เดินทางมาหาญาติและลูกหลานที่บ้านคลองช่อง ได้จำพรรษาอยู่ที่กุฏิของที่พักสงฆ์นี้หลายพรรษา ซึ่งมีกุฏิอยู่เพียงหลังเดียวเท่านั้น ต่อมานายไปล่และนางจับ สังขริ่ม ได้ถวายที่ดินประมาณ 1 ไร่เศษ เพื่อสร้างวัด เมื่อหลวงตาเปลี่ยน ลำภา มรณภาพ ไม่นาน พระมหาพรหม สว่างแจ้ง ได้นำคณะพระภิกษุจากวัดเขาวัง (วัดมหาสมณารามราชวรวิหาร) จังหวัดเพชรบุรี มาพำนักที่สำนักสงฆ์นี้และได้ส่งพระปลัดอู๊ด เสื่อมผิว มาปกครอง ต่อมามีชาวบ้านบริจาคที่ดิน สร้างกุฏิ สร้างอุโบสถ และศาลาท่าน้ำ 2 หลัง และสิ่งก่อสร้างต่าง ๆ ในวัด
วัดมีอุโบสถหลังแรกเมื่อวันที่ 1 สิงหาคม พ.ศ. 2487 ได้รับพระราชทานวิสุงคามสีมาและฝังลูกนิมิตผูกพัทธสีมาเมื่อวันที่ 2 มกราคม พ.ศ. 2491 ภายหลังเปลี่ยนชื่อเป็น "วัดธรรมประสิทธิ์" ต่อมาเมื่อ พ.ศ. 2514 วัดได้ย้ายที่ตั้งวัดมาอยู่ในที่ปัจจุบัน เนื่องจากที่เดิมอยู่บริเวณปลายคลองช่อง ซึ่งห่างไกลจากชุมชน โดยนายประสิทธิ์ อุไรรัตน์ ผู้ว่าราชการจังหวัดได้เป็นผู้ริเริ่ม ได้ซื้อที่ดินเพื่อสร้างวัด และชาวบ้านได้ร่วมกันบริจาคที่ดินสร้างวัดอีกส่วนหนึ่ง สำนักงานพระพุทธศาสนาจังหวัดสมุทรสงครามประกาศตั้งเป็นวัดเมื่อ พ.ศ. 2414 และได้รับพระราชทานวิสุงคามสีมาครั้งหลังเมื่อ พ.ศ. 2522
อุโบสถและปูชนียวัตถุ.
อุโบสถหลังเก่าซึ่งเป็นอาคารไม้ชั้นเดียว มีสภาพชำรุดทรุดโทรม เนื่องจากประสบอัคคีภัย เมื่อวันที่ 5 กันยายน พ.ศ. 2558 จึงได้ดำเนินการสร้างอุโบสถหลังใหม่ขึ้นตามแบบของพระอุโบสถวัดพระราม 9 กาญจนาภิเษก
ปูชนียวัตถุ ได้แก่ "หลวงพ่อวัดคลองช่อง" เป็นพระพุทธรูปหล่อด้วยทองเหลือง จีวรยกดอก ปางมารวิชัย พระประธานประจำศาลาการเปรียญเป็นพระพุทธรูปปูนปั้น ปางมารวิชัย และพระประธานในอุโบสถหลังเก่า หล่อด้วยทองเหลือง ปางสมาธิ พร้อมด้วยอัครสาวกทั้งสอง
คมชัดลึก อวอร์ด ครั้งที่ 17
คมชัดลึก อวอร์ด ครั้งที่ 17 เป็นงานประกาศรางวัลคมชัดลึก อวอร์ด ในครั้งที่ 17 โดยพิจารณาจากผลงานด้านวงการบันเทิงของไทยสาขาต่าง ๆ ในปี พ.ศ. 2563 พิธีการมอบรางวัลมีขึ้นในวันที่ 30 มีนาคม พ.ศ. 2564 ณ หอประชุมใหญ่ ศูนย์วัฒนธรรมแห่งประเทศไทย
สาขาเพลงไทยสากล.
- “Varis” วริศ คงสุวรรณ อัลบั้ม will u? สังกัด What The Duck
- “Ford trio” อัลบั้ม Ford Trio สังกัด อิสระ
- “Faustus” อัลบั้ม A collection of tonal and aural movements constituting a creation of which persons can derive pleasure and amusement  สังกัด อิสระ
- “Torrayot” อัลบั้ม Facing Death By Now สังกัด อิสระ
- “Bowkylion” พิชญ์สินี วีระสุทธิมาศ อัลบั้ม Lionheart สังกัด What The Duck
- “อุ๊บอิ๊บ” พชรมน นภัสธนาเกียรติ  อัลบั้ม Oopiib sings impression 2 นักร้องอิสระร่วมกับ Impression Sound Studio
- “อิงค์” วรันธร เปานิล เพลง อยากเริ่มต้นใหม่กับคนเดิม, ลบไม่ได้ช่วยให้ลืม สังกัด Boxx Music
- “Tape” เทป ดวงพร กาญจสถิต เพลง อาจจะดีแล้ว, พูดออกไป สังกัด Spicydisc
- “ว่าน วันวาน” รัชยาวีร์ วีระสุทธิมาศ เพลง เท่านี้ที่อยากฟัง, กรรไกร สังกัด LOVEiS Entertainment
- “Varis”  วริศ คงสุวรรณ อัลบั้ม will u? สังกัด What The Duck
- “J montonn” มณฑล จิรา อัลบั้ม ด้วยความเคารพ สังกัด universal music thailand
- “Wanyai” โอฬาร ชูใจ เพลง เจ็บจนพอ, เงา สังกัด HolyFox
- “เขียนไขและวานิช” สาโรจน์ ยอดยิ่ง อัลบั้ม เดินทางไกล สังกัด อิสระ
- “Torrayot” ยศทร บุญญธนาภิวัฒน์ อัลบั้ม Facing Death By Now สังกัด อิสระ
- The darkest romance  อัลบั้ม- Words สังกัด Gene Lab
- Abstraction XL  อัลบั้ม - Contemplation of death: มรณานุสติ : ระลึกถึงความตายอันจะต้องมีมาถึงตนเป็นธรรมดา พิจารณาที่จะให้เกิดความไม่ประมาท" สังกัด Panda Records
- Srirajah rockeres  อัลบั้ม - พร (WS) สังกัด Hualampong Riddim
- TaitosmitH  อัลบั้ม - ไททศมิตร สังกัด gene lab
- Summer dress  อัลบั้ม - Ui สังกัด Panda Records
- The darkest romance  อัลบั้ม - Words สังกัด Gene Lab
- TaitosmitH  อัลบั้ม - ไททศมิตร สังกัด - Gene Lab
- CRESCENDO  อัลบั้ม - Holidays on Pluto สังกัด LOVEiS
- ความรับผิดชอบ ศิลปิน The darkest romance อัลบั้ม - Words สังกัด Gene Lab
- Hello Mama ศิลปิน TaitosmitH สังกัด Gene Lab
- Circle ศิลปิน Grace moon สังกัด อิสระ
- พลูโต ศิลปิน Crescendo สังกัด LOVEiS
- แสงเดียว ศิลปิน Wanyai สังกัด HolyFox
OTT video streaming platform
Over-the-top media service
เพลิงพระนาง (พ.ศ. 2560)
Campylanthus
Campylanthus เป็นสกุลพืชดอกที่อยู่ในวงศ์เทียนเกล็ดหอย
ถิ่นกำเนิดของมันคือมาคาโรนีเซีย, แอฟริกาเขตร้อนตะวันออกเฉียงเหนือ, คาบสมุทรอาหรับ, ปากีสถาน
Camptostylus
Camptostylus เป็นสกุลพืชดอกที่อยู่ในวงศ์Achariaceae
Camptostemon
Camptostemon เป็นสกุลพืชดอกที่อยู่ในวงศ์ชบา
ถิ่นกำเนิดของมันคือ ภาคกลางของMalesia, ทางตอนเหนือของออสเตรเลีย
โคโนซุ
โคโนซุ  เป็นนครที่ตั้งอยู่ในจังหวัดไซตามะ ประเทศญี่ปุ่น ณ วันที่ 1 มกราคม 2021 นครแห่งนี้มีประชากรประมาณ 117,995 คน 50,801 ครัวเรือน ความหนาแน่นประชากร 1,700 คนต่อตารางกิโลเมตร พื้นที่ทั้งหมด
โคโนซุมีภูมิอากาศแบบอบอุ่นชื้น (Köppen "Cfa") โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในโคโนซุคือ 14.6 °C ปริมาณน้ำฝนเฉลี่ยต่อปีอยู่ที่ 1335 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 26.6 °C และต่ำสุดในเดือนมกราคมที่ประมาณ 3.6 °C
จากข้อมูลการสำรวจสำมะโนประชากรของญี่ปุ่น จำนวนประชากรของโคโนซุได้ลดลงเล็กน้อยในช่วง 30 ปีที่ผ่านมา
โคโนซุมีการปกครองรูปแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 26 คน นครโคโนซุเป็นเขตเลือกตั้งที่ให้สมาชิกสภาจังหวัดไซตามะจำนวน 2 คน ในแง่ของการเมืองระดับชาติ นครนี้เป็นส่วนหนึ่งของเขตเลือกตั้งที่ 6 ของจังหวัดไซตามะในการเลือกตั้งสภาผู้แทนราษฎรแห่งรัฐสภาญี่ปุ่น
ก่อนหน้านี้ เมืองนี้เป็นที่ตั้งโรงเรียนของชาวบราซิลในญี่ปุ่น ชื่อ Centro Educacional Canarinho
โคโนซุได้รับฉายาว่า "เมืองตุ๊กตา" มาจากการที่มีโรงงาน "ฮินะนิงเงียว" (ตุ๊กตาญี่ปุ่นชนิดหนึ่ง) หลายแห่ง โคโนซุเรียกได้อีกอย่างว่า "เมืองดอกไม้" โดยมีตลาดดอกไม้หลายแห่ง และดอกไม้จำนวนมากที่ซื้อขายกันในโตเกียวและทั่วทั้งภูมิภาคคันโตก็ปลูกในโคโนซุ
เอ็มมาแห่งนอร์มังดี สมเด็จพระราชินีแห่งอังกฤษ
Camptocarpus
Camptocarpus เป็นสกุลพืชดอกที่อยู่ในวงศ์ตีนเป็ด
Campsidium
Campsidium เป็นสกุลพืชดอกที่อยู่ในวงศ์แคหางค่าง มีเพียงชนิดเดียวคือ Campsidium valdivianum
โรงพยาบาลกายส์
Camonea
Camonea เป็นสกุลพืชดอกที่อยู่ในวงศ์ผักบุ้ง
ถิ่นกำเนิดคือเขตร้อนและเขตร้อนชื้น
Cambessedesia
Cambessedesia เป็นสกุลพืชดอกที่อยู่ในวงศ์โคลงเคลง
Cambajuva
Cambajuva เป็นสกุลพืชดอกที่อยู่ในวงศ์หญ้า
โรงพยาบาลเซนต์ทอมาซิส
โรงพยาบาลเซนต์ทอมาซิส  เป็นโรงพยาบาลสอนสังกัดเอ็นเอสเอช ตั้งอยู่ในลอนดอนกลาง และเป็นหนึ่งในสถาบันของคิงส์เฮลธ์พาร์ทเนอส์ บริหารงานโดยทรัสต์มูลนิธิเอ็นเอสเอชกายส์และเซนต์ทอมาซิสควบคู่ไปกับโรงพยาบาลกาย, โรงพยาบาลคิงส์คอลเลจ, โรงพยาบาลมหาวิทยาลัยลุยส์แฮม และ โรงพยาบาลควีนเอลิซาเบธ รวมถึงเป็นโรงพยาบาลสอนของวิทยาลัยแพทยศาสตรศึกษา คิงค์คอลเลจลอนดอน
โรงพยาบาลเปิดให้บริการโดยไม่คิดค่าใช้จ่ายแก่ผู้จากไร้ตั้งแต่ราวคริสต์ศตวรรษที่ 12 โดยใช้เงินบริหารจากเงินบริจาค โรงพยาบาลเซนต์ทอมาซิสเป็นหนึ่งในโรงพยาบาลที่มีชื่อเสียงที่สุดของอังกฤษ และมีความสัมพันธ์กับบุคคลสำคัญในแวดวงสาธารณสุขและการแพทย์ เช่ย เซอร์แอสท์ลี คูเปอร์, วิลเลียม เชเซลเดิน, ฟลอเรนซ์ ไนติงเกล, ลินดา ริเชิร์ดส์, เอ็ดมันด์ มังกอเมอรี, อักเนส เอลิซาเบธ โจนส์ และ เซอร์ฮารอลด์ ริดเลย์ นอกจากนี้โรงพยาบาลยังเป็นหนึ่งในสถานที่แลนด์มาร์กของลอนดอนด้วยที่ตั้งริมแม่น้ำเทมส์ตรงข้ามกันกับพระราชวังเวสต์มินสเตอร์
St Thomas' Hospital
Camarotea
Camarotea เป็นสกุลพืชดอกที่อยู่ในวงศ์เหงือกปลาหมอ
Camarea
Camarea เป็นสกุลพืชดอกที่อยู่ในวงศ์โนรา
ถิ่นกำเนิดของมันคืออเมริกาใต้ตะวันออก
ล็อกฮอไรซอน
ล็อกฮอไรซอน  เป็นซีรีส์นวนิยายญี่ปุ่น เขียนโดยมามาเระ โทโนะ และวาดภาพประกอบโดยคาซูฮิโระ ฮาระ เริ่มเผยแพร่ออนไลน์ในปี พ.ศ. 2553 ทางเว็บไซต์นิยายออนไลน์เขียนโดยผู้ใช้ โชเซตสึกะ นิ นาโร ภายหลังได้รับลิขสิทธิ์ตีพิมพ์โดยสำนักพิมพ์ Enterbrain ตีพิมพ์เป็นไลต์โนเวลตั้งแต่ปี พ.ศ. 2554 เป็นเรื่องราวเกี่ยวกับนักกลยุทธ์ชิโรเอะและผู้เล่นคนอื่น ๆ ในเกมออนไลน์แบบเล่นตามบทบาทชื่อ "Elder Tale" หลังจากที่พบว่าพวกตนติดอยู่ในโลกของเกมหลังการอัปเดตเกม
นิยายได้รับการดัดแปลงเป็นมังงะสี่เรื่อง หนึ่งเรื่องอิงตามเนื้อเรื่องหลัก อีกสามเรื่องมีเนื้อเรื่องเกี่ยวกับเรื่องรอบตัวของตัวละครในซีรีส์ ได้รับการดัดแปลงเป็นซีรีส์อนิเมะโทรทัศน์โดยสตูดิโอ Satelight ออกอากาศทางช่อง NHK E ระหว่างวันที่ 5 ตุลาคม พ.ศ. 2556 ถึง 22 มีนาคม พ.ศ. 2557 ฤดูกาลที่สองผลิตโดย Studio Deen ออกอากาศระหว่างวันที่ 4 ตุลาคม พ.ศ. 2557 ถึง 28 มีนาคม พ.ศ. 2558 ฤดูกาลที่สามผลิตโดย Studio Deen ออกอากาศระหว่างวันที่ 13 มกราคม พ.ศ. 2564 ถึง 31 มีนาคม พ.ศ. 2564
ชิโระเอะ (シロエ/Shiroe) / ชิโระกะเนะ เคอิ (城鐘恵/Shirogane Kei)
ฮะเซะกะวะ นะโอะซึกุ (葉瀬川直継/Hasegawa Naotsugu)
อะกะซึกิ (アカツキ/Akatsuki) / ฮะเนคุระ ชิซึกะ (羽倉静/Hanekura Shizuka)
เนียนตะ (にゃん/Nyanta)
โฮะซะกิ โทะยะ (鵬咲十夜/Housaki Touya)
โฮะซะกิ มิโนะริ (鵬咲実里/Housaki Minori)
Calyptrotheca
Calyptrotheca เป็นสกุลพืชดอกที่อยู่ในวงศ์Didiereaceae
ถิ่นกำเนิดของมันคือแอฟริกาตะวันออกเฉียงเหนือและแอฟริกาเขตร้อนตะวันออก
Calyptrocarya
Calyptrocarya เป็นสกุลพืชดอกที่อยู่ในวงศ์กก
Calyptridium
Calyptridium เป็นสกุลพืชดอกที่อยู่ในวงศ์ Montiaceae
ถิ่นกำเนิดของมันคืออเมริกาเหนือตอนใต้ของอเมริกาใต้
Calyptraemalva
Calyptraemalva เป็นสกุลพืชดอกที่อยู่ในวงศ์ชบา
ถิ่นกำเนิดของมันคือบราซิลตอนใต้
Calyptostylis
Calyptostylis เป็นสกุลพืชดอกที่อยู่ในวงศ์โนรา
Calymmatium
Calymmatium เป็นสกุลพืชดอกที่อยู่ในวงศ์ผักกาด
ถิ่นกำเนิดของมันคือเอเชียกลางอัฟกานิสถาน
ชาวสลาฟตะวันออก
ชาวสลาฟตะวันออก  เป็นกลุ่มชาติพันธุ์ชาวสลาฟที่พูดภาษาในกลุ่มภาษาสลาวิกตะวันออก ประชากรส่วนใหญ่ในกลุ่มนี้ตั้งถิ่นฐานอยู่ในบริเวณที่เคยเป็นดินแดนของจักรวรรดิเคียฟรุสเมื่อสมัยกลาง ซึ่งต่อมาแตกกลุ่มออกเป็นชาวเบลารุส ชาวรัสเซีย ชาวรูซึน และชาวยูเครนเมื่อถึงคริสต์ศตวรรษที่ 17
Calyculogygas
Calyculogygas เป็นสกุลพืชดอกที่อยู่ในวงศ์ชบา
ถิ่นกำเนิดของมันคืออุรุกวัย
Calycobolus
Calycobolus เป็นสกุลพืชดอกที่อยู่ในวงศ์ผักบุ้ง
ถิ่นกำเนิดของมันคืออเมริกาเขตร้อนตอนใต้แอฟริกาตะวันตกจนถึงแองโกลา
Calycacanthus
Calycacanthus เป็นสกุลพืชดอกที่อยู่ในวงศ์เหงือกปลาหมอ
Calvoa
Calvoa เป็นสกุลพืชดอกที่อยู่ในวงศ์โคลงเคลง
วัดห้วยพลู (จังหวัดนครปฐม)
วัดห้วยพลู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำนครชัยศรี ในตำบลห้วยพลู อำเภอนครชัยศรี จังหวัดนครปฐม บริเวณวัดอยู่ติดกับตลาดห้วยพลู บริเวณหน้าวัดมีท่าน้ำให้อาหารปลา
วัดห้วยพลูเป็นวัดที่สร้างในสมัยอยุธยาโดยสันนิษฐานจากโบราณวัตถุ อุโบสถมีหลังคาทรงโรง หลังโบสถ์ไม่มีประตู หน้าบันประดับด้วยถ้วยชามกระเบื้องเคลือบ กำแพงเตี้ยประมาณ 1 เมตร มีซุ้มประตูทั้ง 4 ด้าน ภายในประดิษฐานพระพุทธรูปปูนปั้นสมัยอยุธยา จำนวน 14 องค์ มณฑปประดิษฐานรอยพระพุทธบาท มีลักษณะเป็น 4 มุข เครื่องยอดเป็นแบบปราสาททรงมงกุฎ บุแผ่นทองแดง ย่อมุมไม้สิบสอง หุ้มด้วยทองแดงมีบันไดช่องทางขึ้นไปยังมณฑปทั้ง 4 ด้าน ฐานมณฑปเป็นอุโมงค์มีช่องทางเข้าก่อสร้างเมื่อประมาณ พ.ศ. 2460 แต่เดิมหน้าบันมีลวดลายแบบจีนทั้งหมด วิหารไม่ปรากฏหลักฐานว่าสร้างขึ้นเมื่อใดจากแต่สร้างมาก่อนมณฑป หอไตรเป็นอาคาร 2 ชั้น ขนาดใหญ่ก่ออิฐถือปูน ศาลาการเปรียญมีรูปทรงที่พบได้โดยทั่วไป ภายในวัดยังมีเรือสำเภาโบราณที่คาดว่าน่าจะสร้างขึ้นในสมัยอยุธยาตอนปลาย
อย่างไรก็ดีกรมการศาสนาระบุว่าวัดห้วยพลูตั้งวัดเมื่อ พ.ศ. 2329 ได้รับพระราชทานวิสุงคามสีมาเมื่อ พ.ศ. 2334
กลุ่มภาษาสลาฟตะวันออก
กลุ่มภาษาสลาฟตะวันออก เป็นกลุ่มภาษาย่อยกลุ่มหนึ่งในสามกลุ่มของกลุ่มภาษาสลาฟ ซึ่งประกอบด้วยภาษาของประชากรที่ตั้งถิ่นฐานในยุโรปตะวันออก เอเชียเหนือ และคอเคซัส กลุ่มภาษาสลาฟตะวันออกเป็นกลุ่มภาษาย่อยที่มีจำนวนประชากรที่พูดภาษาในกลุ่มนี้มากที่สุดในทั้งสามกลุ่มย่อยของกลุ่มภาษาสลาฟ ภาษาที่อยู่ในกลุ่มนี้ ได้แก่ ภาษาเบลารุส ภาษารัสเซีย ภาษายูเครน ภาษารูซึน
เอ็มเจ
คิม มย็อง-จุน (; ; เกิด 5 มีนาคม ค.ศ. 1994) เป็นที่รู้จักในวงการด้วยชื่อ เอ็มเจ  เป็นนักร้อง นักแสดง นายแบบชาวเกาหลีใต้ ภายใต้สังกัดแฟนตาจิโอ เขาเดบิวต์ในปี 2016 ในฐานะนักร้องหลักของอัสโตร บอยแบนด์หกคนของเกาหลีใต้ ในเดือนสิงหาคมปี 2020 เขาเดบิวต์ในฐานะหนึ่งในห้าสมาชิกของวงไอดอลชื่อ Super Five ผ่านรายการเรียลลิตี้ "Favorite Entertainment" ของช่อง MBC
ชินเซคามัตเตะจัง
ชินเซคามัตเตะจัง  เป็นวงดนตรีร็อกชาวญี่ปุ่นจากเมืองชิบะ ก่อตั้งขึ้นในปี 2007 สมาชิกวงในปัจจุบันประกอบด้วย โนโกะ (ร้องนำ กีตาร์ คีย์บอร์ด โปรแกรมมิง และแต่งเพลง), โมโนะ (หัวหน้าวง คีย์บอร์ด โปรแกรมมิง และแทมบูรีน), และมิซาโกะ (กลอง) พวกเขาอธิบายตัวเองว่าเป็น "วงดนตรีป็อปร็อกอินเทอร์เน็ต" ซึ่งสะท้อนถึงการผสมผสานระหว่างทำนองแนวป็อปกับเสียงเปียโน รวมทั้งเนื้อร้องที่มีความมืดมน และความรู้สึกแบบพังก์ร็อก วงนี้มีฐานแฟนเพลงที่เติบโตขึ้นจากการไลฟ์สตรีมมิงทั้งระหว่างการแสดงสดและระหว่างดำเนินชีวิตประจำวัน
Shinsei Kamattechan
MJ (South Korean singer)
จินจิน
พัก จิน-อู (; เกิด 15 มีนาคม ค.ศ. 1996) หรือชื่อในการแสดงว่า จินจิน  เป็นแร็ปเปอร์ นักร้อง นักเต้น นักแต่งเพลงนายแบบชาวเกาหลีใต้ เขาเปิดตัวในฐานะหัวหน้าวงอัสโตร บอยแบนด์เกาหลีใต้ เมื่อวันที่ 23 กุมภาพันธ์ 2016 ภายใต้สังกัดแฟนตาจิโอ
Jinjin
ภาษารูซึน
ภาษารูซึน  หรือในคำเก่า ภาษารุสนัก  เป็นวิธภาษาหนึ่งในกลุ่มภาษาสลาฟตะวันออก พูดโดยประชากรชาวรูซึนที่ตั้งถิ่นฐานในยุโรปตะวันออก
มีการถกเถียงกันอยู่หลายครั้งว่าภาษารูซึนมีสถานะเป็นภาษาหนึ่ง หรือเป็นเพียงแค่ภาษาถิ่นเท่านั้น โดยนักภาษาศาสตร์ชาวเช็ก สโลวัก ฮังการี (รวมถึงอเมริกัน โปแลนด์ และเซอร์เบียบางส่วน) ถือว่าภาษารูซึนเป็นภาษาเอกเทศภาษาหนึ่ง ส่วนนักวิชาการบางส่วน (โดยเฉพาะชาวยูเครน รวมถึงโปแลนด์ เซอร์เบีย และโรมาเนีย) ถือว่าภาษารูซึนเป็นเพียงภาษาถิ่นตะวันตกเฉียงใต้ของภาษายูเครน
มุน บิน
มุน บิน (; ; เกิด 26 มกราคม ค.ศ. 1998) เป็นที่รู้จักในชื่อ มุนบิน  เป็นนักร้อง นักแสดง นายแบบชาวเกาหลีใต้ ภายใต้สังกัด Fantagio เขาเป็นสมาชิกของอัสโตร บอยแบนด์เกาหลีใต้
ร็อกกี
พัก มิน-ฮย็อก (; ; เกิด 25 กุมภาพันธ์ ค.ศ. 1999) รู้จักกันดีในชื่อ ร็อกกี  เป็นนักร้อง แร็ปเปอร์ นักเต้น นักแต่งเพลง นายแบบ นักแสดงชาวเกาหลีใต้ สังกัด Fantagio เขาเป็นสมาชิกของอัสโตร บอยแบนด์เกาหลีใต้
ร็อกกีเกิดเมื่อวันที่ 25 กุมภาพันธ์ 1999 ในเมืองชินจู จังหวัดคย็องซังใต้ ประเทศเกาหลีใต้ เขาเข้าเรียนและจบการศึกษาจากโรงเรียนพหุศิลป์ฮันลิมภาควิชาดนตรี
เครดิตทั้งหมดอยู่ภายใต้สมาคมลิขสิทธิ์เพลงเกาหลี เว้นแต่จะระบุไว้เป็นอย่างอื่น
Rocky (South Korean singer)
กลุ่มภาษาบอลต์-สลาฟ
กลุ่มภาษาบอลต์-สลาฟ  เป็นสาขาหนึ่งของตระกูลภาษาอินโด-ยูโรเปียน เดิมประกอบด้วยเพียงกลุ่มภาษาบอลต์และกลุ่มภาษาสลาฟ โดยภาษาต่าง ๆ ในทั้งสองกลุ่มมีลักษณะหลายอย่างที่เหมือนกัน ซึ่งไม่พบในกลุ่มภาษาอื่น ๆ ในตระกูลภาษาอินโด-ยูโรเปียน ซึ่งนำไปสู่พัฒนาการที่มีร่วมกันของภาษาในกลุ่มนี้
ถึงแม้ว่าจะมีการถกเถียงเกี่ยวกับการประกาศให้รวมกลุ่มภาษาบอลต์และกลุ่มภาษาสลาฟเป็นกลุ่มภาษาเดียวกัน ซึ่งบางส่วนอาจมีสาเหตุมาจากประเด็นโต้แย้งทางการเมือง แต่ปัจจุบันก็ได้มีมติเป็นเอกฉันท์ในกลุ่มผู้เชี่ยวชาญตระกูลภาษาอินโด-ยูโรเปียนให้จัดกลุ่มภาษาบอลต์และกลุ่มภาษาสลาฟเข้าเป็นกลุ่มภาษาเดียวกัน แต่ก็ยังมีการถกเถียงเกี่ยวกับรายละเอียดเกี่ยวกับความสัมพันธ์ด้านธรรมชาติต่าง ๆ ของภาษาที่อยู่ในกลุ่มนี้อยู่
ยุน ซัน-ฮา
ยุน ซาน-ฮา (; ; เกิด 21 มีนาคม ค.ศ. 2000) รู้จักกันในชื่อ ซานฮา  เป็นนักร้อง นักแสดง นายแบบชาวเกาหลีใต้ ภายใต้สังกัด Fantagio เขาเป็นสมาชิกของอัสโตร บอยแบนด์เกาหลีใต้
Yoon San-ha
พรศุลี วิชเวช
ชาวเบลารุส
ชาวเบลารุส  เป็นกลุ่มชาติพันธุ์ชาวสลาฟตะวันออกและเป็นกลุ่มชาติพันธุ์พื้นเมืองของประเทศเบลารุส ซึ่งเป็นประเทศที่มีประชากรชาวเบลารุสส่วนใหญ่อาศัยอยู่ มีประชากรที่มีเชื้อชาติเบลารุสประมาณ 10 ล้านคนทั่วโลก ซึ่งรวมทั้งประชากรที่อาศัยในเบลารุสและประชากรที่อาศัยในประเทศเพื่อนบ้านซึ่งเป็นชนกลุ่มน้อย ได้แก่ ยูเครน โปแลนด์ รัสเซีย และลิทัวเนีย
ชาวเบลารุสเป็นกลุ่มชาติพันธุ์ชาวสลาฟตะวันออก ซึ่งเป็นประชากรส่วนใหญ่ของเบลารุส ชนกลุ่มน้อยชาวเบลารุสอาศัยอยู่ในประเทศเพื่อนบ้านของเบลารุส ได้แก่ ยูเครน โปแลนด์ รัสเซีย และลิทัวเนีย ในช่วงต้นคริสต์ศตวรรษที่ 20 ชาวเบลารุสได้เริ่มตั้งถิ่นฐานในบริเวณรอบเมืองสโมเลนสค์ในรัสเซีย
ในช่วงต้นคริสต์ศตวรรษที่ 20 มีชาวเบลารุสจำนวนมากอพยพไปยังสหรัฐ บราซิล และแคนาดา ในสมัยสหภาพโซเวียต (ตั้งแต่ ค.ศ. 1917 จนถึง ค.ศ. 1991) ชาวเบลารุสจำนวนมากถูกโยกย้ายไปยังภูมิภาคต่าง ๆ ในสหภาพโซเวียต รวมถึงไซบีเรีย คาซัคสถาน และยูเครน
ตั้งแต่การล่มสลายของสหภาพโซเวียตเมื่อ ค.ศ. 1991 ชาวเบลารุสจำนวนหลายล้านคนได้อพยพไปยังรัฐบอลติก สหรัฐ แคนาดา รัสเซีย และประเทศในสหภาพยุโรป
ภาษาทางการของเบลารุสมีสองภาษา ได้แก่ ภาษารัสเซียและภาษาเบลารุส โดยภาษารัสเซียเป็นภาษาที่มีการพูดในชีวิตประจำวันมากที่สุดในเบลารุส ซึ่งคิดเป็นร้อยละ 72 ของประชากรทั้งหมด ส่วนภาษาเบลารุสมีการพูดในชีวิตประจำวันเพียงร้อยละ 11.9 เท่านั้น จากการศึกษาในหลายระดับพบว่า ประชากรร้อยละ 29.4 สามารถพูดภาษาเบลารุสได้อย่างคล่องแคล่ว และยังสามารถอ่านและเขียนได้อีกด้วย ร้อยละ 52.5 สามารถพูดและอ่านภาษาเบลารุสได้ ร้อยละ 8.3 สามารถเข้าใจภาษาเบลารุส แต่ไม่สามารถพูดหรืออ่านได้ ในขณะที่ร้อยละ 7 สามารถเข้าใจภาษาเบลารุสบางส่วนที่มีลักษณะคล้ายคลึงกับภาษารัสเซียได้ โดยภาษาเบลารุสเป็นภาษาในกลุ่มภาษาสลาวิกตะวันออก
หลิว ชือชือ
ฟุตบอลโลก 2022 รอบคัดเลือก โซนยุโรป – กลุ่ม เอ
ชนะเลิศกลุ่มจะเข้ารอบโดยตรงสำหรับฟุตบอลโลกรอบสุดท้าย, ในขณะที่รองชนะเลิศจะได้ผ่านเข้าสู่ รอบที่ 2 (เพลย์ออฟ).